13.4.2013 Jurnalul Oficial al Uniunii Europene L 105/1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 335/2013 AL COMISIEI din 12 aprilie 2013 de modificare a Regulamentului (CE) nr. 1974/2006 de stabilire a normelor de aplicare a Regulamentului (CE) nr. 1698/2005 al Consiliului privind sprijinul pentru dezvoltarea rurală acordat din Fondul european agricol pentru dezvoltare rurală (FEADR) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (!), în special articolul 91, întrucât: Regulamentul (CE) nr. 1974/2006 al Comisiei (?) stabileşte normele de aplicare a Regulamentului (CE) nr. 1698/2005. La 12 octombrie 2011, Comisia a adoptat o propunere de Regulament al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (*). Propunerea respectivă introduce o nouă strategie de dezvoltare rurală, bazată pe opţiunile de politică prezentate în Comunicarea Comisiei către Parlamentul European, Consiliu, Comitetul Economic și Social European şi Comitetul Regiunilor, intitulată „Politica agricolă comună (PAC) în perspectiva anului 2020 — Cum răspundem provocărilor viitorului legate de alimentație, resurse naturale şi teritorii” (*), precum şi pe dezbaterile ample care au urmat publicării acesteia. Atunci când va fi adoptată, propunerea va modifica substanțial politica de dezvoltare rurală, în special în ceea ce priveşte conținutul mai multor măsuri prevăzute de Regulamentul (CE) nr. 1698/2005 și incluse în programele de dezvoltare rurală ale statelor membre. L 277, 21.10.2005, p. 1. L 368, 23.12.2006, p. 15. (2011) 627 final/3, 12.10.2011. (2010) 672 final, 18.11.2010. (3) Este important să se asigure că resursele FEADR din perioada de programare ce urmează perioadei de programare 2007-2013 sunt destinate, pe cât posibil, implementării acestei noi strategii de dezvoltare rurală. Este inevitabilă suprapunerea, pentru o  anumită perioadă, a aplicării programelor de dezvoltare rurală şi a dispozițiilor juridice corespunzătoare din perioada de programare 2007-2013 şși din perioada de programare următoare. În consecință, este necesar să se asipure că măsurile instituite în cadrul perioadei de programare 2007-2013 se aplică astfel încât să nu consume o cotă disproporționată din resursele financiare ale perioadei de programare următoare. Prin urmare, ar trebui să se prevadă ca statele membre să nu își asume angajamente juridice noi față de beneficiari pentru măsurile multianuale care se pot întinde destul de mult şi pe perioada de programare următoare şi care, ca urmare a noii strategii de dezvoltare rurală, ar putea fi stopate sau modificate în mod substanțial. Articolul 27 alineatul (12) şi articolul 32a din Regula- mentul (CE) nr. 1974/2006 limitează prelungirea duratei angajamentelor în curs în favoarea agromediului, a bunăstării animalelor sau a silvomediului la finalul perioadei de referință a primelor la care se referă cererea de plată din 2013. Pentru a se asigura că orice întârziere apărută în procesul de depunere şi de aprobare a noilor programe de dezvoltare rurală nu are un efect negativ asupra continuităţii implementării politicii, posi- bilitatea de a prelungi aceste angajamente ar trebui extinsă până la sfârșitul perioadei de referință a primelor la care se referă cererea de plată din 2014. Având în vedere că se apropie sfârşitul perioadei de programare 2007-2013, este necesar să se reducă sarcina procedurală în cazul statelor membre care îşi modifică programele de dezvoltare rurală, păstrându-se, în acelaşi timp, un nivel adecvat de evaluare de către Comisie. Prin urmare, statele membre ar trebui să aibă posibilități sporite pentru a transfera, în timp